રાજકોટ : રાષ્ટ્રીય શાયર ઝવેરચંદ મેઘાણીની ૧૨૨મી જન્મજયંતિ પૂર્વે બનાસકાંઠા જિલ્લાના ડીસા સ્થિત કે. બી. અગ્રવાલ હાઈસ્કૂલ પ્રાંગણ ખાતે એમના જીવન-કવન અને ગીતોનો વિશેષ કાર્યક્ર્મ યોજાયો હતો. નવી પેઢી આપણાં ગૌરવવંતા સાહિત્ય-લોકસાહિત્ય-સંસ્કૃતિની મહામૂલી વિરાસતથી પરિચિત-પ્રેરિત થાય એ આશયથી ઝવેરચંદ મેઘાણીની સ્મૃતિમાં ઉત્ત્।ર ગુજરાતમાં સહુપ્રથમ વખત આવા પ્રેરક કાર્યક્ર્મનું આયોજન ડીસાની અગ્રગણ્ય સંસ્થાઓ કરૂણા ભકિત પરિવાર, સહયોગ સેવા ટ્રસ્ટ અને હરિઓમ એજયુકેશન ટ્રસ્ટ દ્વારા થયું હતું, જયારે સંયોજન ઝવેરચંદ મેઘાણીના પૌત્ર પિનાકી નાનકભાઈ મેઘાણી સ્થાપિત ઝવેરચંદ મેઘાણી સ્મૃતિ સંસ્થાનનું હતું.